Ζίζι Ρόμπερτς

Ο Ζίζι Ρόμπερτς (Kolubah "Zizi" Roberts ) (γενν. 1979) είναι παλαίμαχος διεθνής επιθετικός ποδοσφαιριστής από τη Λιβερία.Zizi Roberts Transfermarkt.co.uk

 Βιογραφικό 

Ο Ζίζι Ρόμπερτς γεννήθηκε στις 19 Ιουλίου 1979 στη Μονρόβια της Λιβερίας. Ξεκίνησε να παίζει ποδόσφαιρο το 1994 στην Τζούνιορ Προφέσιοναλ της πατρίδας του. Το 1997 ενδιαφέρθηκε γι' αυτόν η ΑΚ Μίλαν αλλά δεν τον κράτησε και τον παραχώρησε δανεικό πρώτα στη Μόντσα κι έπειτα στη Ραβένα.Players from other Continents in Italy RSSSF.com Το 1999 πήγε στην ελβετική Μπελιντσόνα αλλά από τον Ιανουάριο του 2000 συνέχισε τη σεζόν στην Ελλάδα με τoν Ιωνικό. Μάλιστα, με τον Ιωνικό αγωνίστηκε στον τελικό του Κυπέλλου Ελλάδος 2000, όπου η ομάδα του ηττήθηκε με 0-3 από την ΑΕΚ.Greece 1999/00 RSSSF.com

Την επόμενη σεζόν μεταπήδησε στον Πανιώνιο, με τον οποίο είχε μια καλή σεζόν, πετυχαίνοντας 6 γκολ σε 20 ματς, ενώ πέτυχε άλλα 7 γκολ σε 10 ματς Κυπέλλου (σύνολο 30 ματς-13 γκολ). Μάλιστα, στις 3 Φεβρουαρίου 2001 ήταν ο σκόρερ της ομάδας του στο 90', στη μεγάλη νίκη με 1-0 εκτός έδρας επί του Παναθηναϊκού τη 17η αγωνιστική.Greece 2000/01 RSSSF.com Το 2001 μεταγράφηκε στον Ολυμπιακό Πειραιώς,Foreign Players in Greece since 1959/60 RSSSF.com με τον οποίο κατέκτησε το πρωτάθλημα Ελλάδας του 2002. Το ξεκίνημά του στην ομάδα του Πειραιά ήταν εντυπωσιακό καθώς είχε πετύχει πέντε γκολ σε ισάριθμα ματς.Greece 2001/02 RSSSF.com Κατά τη διάρκεια της παρουσίας του στον Ολυμπιακό Πειραιώς, ο Ζίζι Ρόμπερτς είχε αρκετούς τραυματισμούς που τον κράτησαν για αρκετό καιρό εκτός δράσης. Πριν τους τραυματισμούς του, είχε προλάβει να πραγματοποιήσει με την ερυθρόλευκη ομάδα δύο συμμετοχές στο Τσάμπιονς Λίγκ. Από το 2003 ως το 2005 αγωνίστηκε στις ΗΠΑ με τους Κολοράντο Ράπιντς,Rapids sign Liberian Roberts SportsIllutrated.cnn.com  χωρίς πολλές παρουσίες λόγω συνεχών τραυματισμών Zizi Roberts operated on News.BBC.co.uk και το 2005-06 τερμάτισε την καριέρα του στην Κοάλισλαντ (Coalisland Na Fianna) στη Βόρεια Ιρλανδία.

Ο Ρόμπερτς υπήρξε βασικό στέλεχος της εθνικής Λιβερίας από το 1996 ως το 2003 με 31 συμμετοχές (9 γκολ). Συμμετείχε με τη Λιβερία στο Κόπα Άφρικα 2002. Το 2003 ανακηρύχτηκε Λιβεριανός ποδοσφαιριστής της χρονιάς.Zizi ROBERTS FIFA.com 

 Τίτλοι-διακρίσεις 

 Λιβεριανός ποδοσφαιριστής της χρονιάς: 2003
 Πρωτάθλημα Ελλάδας: 2002 (με Ολυμπιακό)
 Κύπελλο Ελλάδος (φιναλίστ): 2000 (με Ιωνικό)

 Παραπομπές 

Κατηγορία:Λιβεριανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Λιβερίας
Κατηγορία:Ποδοσφαιριστές ΑΚ Μπελλιντσόνα
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Κολοράντο Ράπιντς
Κατηγορία:Ποδοσφαιριστές ΑΚ Μόντσα
Κατηγορία:Ποδοσφαιριστές ΣΚ Ραβέννα Σπορτ 2019
Κατηγορία:Ποδοσφαιριστές Τζούνιορ Προφέσιοναλ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 1996